счетоводна нормативна уредба в пенсионната област, на които се основават тези предположения, както и информация дали се очакват изменения на тези разпоредби и уредба,
 -предположения за лихвените проценти за заеми за финансиране на предоставянето на аеронавигационно обслужване, включително суми, продължителност и друга свързана информация относно заемите, както и обяснение за претеглената средна лихва по дълга, използвана за изчисляване на цената на капитала преди данъчното облагане и на цената на капитала, включена в установените разходи,
 -само за информация — прогноза за инфлацията въз основа на индекса на потребителските цени на Международния валутен фонд,
 -корекции извън разпоредбите на Международните стандарти за финансово отчитане, приети от Съюза съгласно Регламент (ЕО) No 1126/2008
 1
 ;
 ж)
 описание и обяснение на корекциите, произтичащи от годините преди референтния период;
 з)
 определяне и категоризиране на установените разходи, свързани с елементите на разходите, посочени в член 28, параграф 3;
 и)
 ако е приложимо, описание на всяко значително преструктуриране, планирано по време на референтния период;
 й)
 ако е приложимо, одобрените разходи за преструктуриране от предишни референтни периоди, които трябва да бъдат възстановени;
 к)
 отчетните таблици и допълнителна информация, изисквани съгласно приложения VII, IX и XI, които трябва да бъдат приложени към плана за ефективност.
 3.4. Разбивка на целите за ефективност, определени в съответствие с приложение I, раздел 2, точки 2.1 и 3.1, буква а) на равнището на всеки отделен доставчик на аеронавигационно обслужване, обхванати от плана за ефективност, и във връзка с плановете за ефективност, установени на равнище функционални блокове въздушно пространство, с описание на приноса на всеки съответен доставчик за целите за изпълнение на равнище функционални блокове въздушно пространство.
 3.5.Когато няма валидна за целия Европейски съюз цел за ефективност, описание и обяснение на начина, по който националните цели за ефективност или целите за ефективност на ФБВП допринасят за подобряване на функционирането на европейската мрежа за УВД.
 3.6.Описание и обяснение на взаимозависимостите и компромисите между ключовите за ефективността области, включително предположенията, използвани за оценка на тези компромиси.
 4.Трансгранични инициативи и изпълнение на SESAR
 4.1.Описание на трансграничните инициативи за сътрудничество, които се изпълняват или се планира да се изпълняват, на нивото на доставчиците на аеронавигационно обслужване с цел подобряване предоставянето на аеронавигационно обслужване. Определяне на подобряването на ефективността в различните ключови за ефективността области вследствие на тези инициативи.
 4.2.Описание на наскоро постигнатия и очаквания напредък в изпълнението на съвместните проекти по SESAR, посочени в член 15а от Регламент (ЕО) No 550/2004, както и на практиките за управление на промените във връзка с плановете за преход, за да се сведе до минимум евентуалното отрицателно въздействие върху отрицателно въздействие на промените върху ефективността на мрежата.
 5.Договорености за поделяне на риска, свързан с въздушното движение, и схеми за стимулиране
 5.1.Що се отнася до всяка съответна зона за събиране на такси, описание на определените стойности на параметрите за поделяне на риска, свързан с въздушното движение, приложими в съответствие с член 27:
 1)определяне на приложимия обхват, посочен в член 27, параграф 2, и на инструментите за поделяне на риска, свързан с въздушното движение, посочен в член 27, параграф 3;
 2)в случай че националният надзорен орган